open-index/open-wikipedia-markdown huggingface dataset:
Կատի Կովաչ

**Կատի Կովաչ** (, ), հունգար երգչուհի, ով հատկապես հայտնի էր 1970-1990-ական թվականներին։

## Կենսագրություն
Կատի Կովաչը հանրաճանաչ է դառնում 1965 թվականին, երբ ելույթ է ունենում և գրավում առաջին հորիզոնականը ազգային «Ո՞վ ինչ կարող է» հեռուստաշոուին մասնակցելու ժամանակ։
* 1966 թվականին նրա «Ես ձեզ չեմ լսի» («Nem Lesek Játékszered») երգը հաղթում է հունգարական «Táncdalfesztivál» կինոփառատոնին։
* 1968 թվականին Կատին հանդես է գալիս նաև որպես դերասանուհի՝ խաղալով ներքոհիշյալ ֆիլմերում. 
** «The Girl».
** «Պարոնայք, մեզ անձրև չէ՞իք ուղարկի» (Mar, uram, AZ esőt!)
** «Կեղծ Իզաբելլան» (A Hamis Izabella)
* 1972 թվականին կրկին հաղթում է Táncdalfesztivál փառատոնին «Add már, uram, az esőt!» երգով։
1960-ական թվականների վերջին Կատին համագործակցում է «Express» նվագախմբի, իսկ 1970-ականների սկզբին «Juventus» և «Locomotiv GT» ռոք խմբերի հետ։ 1976-ից 1986 թվականները համագործակցում է  «Universal» երաժշտական խմբի հետ։
* 1975 թվականին հաղթում է Իռլանդիայում «It Would Be So Good To See You Again» (Nálad Lenni újra jó lenne) երգով Castlebar մրցույթում։ Նույն թվականին երգչուհին «Տարվա աստղ» մրցանակն է ստանում  «Music Week» ամսագրի կողմից։
* 1977 թվականին Կովաչը հաղթում է հունգարական Tessék választani! ռադիոմրցույթում «Mindent, ami szép» կոմպոզիցիայով։
* 1979 թվականին երգչուհին կրկին հաղթում է Tessék választani! ռադիոմրցույթում՝ այս անգամ «Nem kéne mondanom» երգով։
* 1980 թվականին երգչուհին թողարկում է իր ամենահայտնի երգերից մեկը՝ «Szeretni kéne» («Ես պետք է սիրեմ»)։
Բացի երաժշտությունից ու երգերից, Կատին գրում է նաև բանաստեղծություններ։

Երգչուհին համաշխարհային հիթեր է կատարել մայրենի հունգարերենով։

Ավելի քան հիսուն երգերի հեղինակ է։

Ելույթներով հանդես է եկել ԽՍՀՄ մայրաքաղաք Մոսկվայում։

## Մրցանակներ
* 1994 - «Հունգարիայի Հանրապետությանը մատուցած ծառայության» մրցանակ
* 2014 - Կոշութի մրցանակ
* Հունգարիայի պետական պարգև

## Ծանոթագրություններ

## Արտաքին հղումներ
* 
* Биография исполнителя «Kovacs Kati» 
* Подборка фото Кати Ковач.

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի երգչուհիներ
Կատեգորիա:Բանաստեղծներ այբբենական կարգով
Կատեգորիա:Կոշութի մրցանակի դափնեկիրներ
Կատեգորիա:Հունգարացի արվեստագետներ
Կատեգորիա:Հունգարացի դերասաններ
Կատեգորիա:Հունգարացի երաժիշտներ
Կատեգորիա:Հունգարացի երգիչներ
Կատեգորիա:Հունգարացի կանայք
Դավիթ Ներես

**Դավիթ Ներես** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Այաքսի կազմում։ Խաղում է աջ վինգերի դիրքում։

## Ակումբային կարիերա
### Սան Պաուլու
Ներեսը Սան Պաուլուի ակադեմիայի սան է։ Իր պրոֆեսիոնալ դեբյուտը նշեց 2016 թվականի հոկտեմբերի 18-ին՝ Ֆլումինենսեի դեմ խաղում։ Իր առաջին գոլը խփեց 2016 թվականի հոկտեմբերի 22-ին՝ Պոնտե Պրետայի դեմ խաղում։ Իր երկրորդ գոլը խփեց նոյեմբերի 5-ին՝ Կորինտիանսի դեմ խաղում։ Նա գոլի հեղինակ դարձավ նաև դեկտեմբերի 11-ին՝ Սանտա Կրուզի դեմ խաղում։ Սան Պաուլուի կազմում Ներեսը անցկացրեց 11 հանդիպում՝ դառնալով 3 գոլի հեղինակ։

### Այաքս
2017 թվականի հունվարի 30-ին Ներեսը 12 միլիոն եվրոյի դիմաց տեղափոխվեց Այաքս։ Իր դեբյուտը նշեց փետրվարի 26-ին՝ Հերակլեսի դեմ խաղում։ Եվրոպական առաջնություններում իր դեբյուտը նշե 2017 թվականի մարտի 9-ին՝ Եվրոպայի Լիգայի Կոպենհագենի դեմ խաղում։ Իր առաջին գոլը Այաքսի առաջին թիմի կազմում խփեց 2017 թվականի ապրիլի 2-ին՝ Ֆեյենորդի դեմ խաղում։

## Միջազգային կարիերա
Ներեսը Բրազիլիայի մինչև 20 տարեկանների հավաքականի կազմում մասնակցեց 2017 թվականի Հարավային Ամերիկայի առաջնությանը՝ անցկացնելով 9 հանդիպում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 20-ի դրությամբ*

## Նվաճումներ
### Ակումբային
; Սան Պաուլու
* Մ20 Լիբերտադորեսի գավաթ․ 2016
; Այաքս
* ՈՒԵՖԱ Եվրոպայի Լիգա․ երկրորդ տեղ․ 2016–17

## Ծանոթագրություններ

## Արտաքին հղումներ
* Ներեսի պաշտոնական Ֆեյսբուքի էջը
* Ներեսի պաշտոնական Ինստագրամի էջը
* Ներեսը transfermarkt-ում
* Ներեսը soccerbase.com-ում
* Ներեսը WhoScored.com կայքում
* Ներեսը Այաքսի պաշտոնական կայքում 
* Ներեսը ՈՒԵՖԱ-ի պաշտոնական կայքում

Կատեգորիա:Այաքսի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Սան Պաուլուի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
The Cure (երգ)

**«The Cure»**, ամերիկացի երգչուհի Լեդի Գագայի երգը։

## Տեքստ և մեղեդի
«The Cure» երգն սկսվում է բավական հանգիստ, սակայն առաջին իսկ նոտաներից բարձրանում է և զարգանում մատնազարկերի էֆեկտի օգնությամբ։ The Guardian պարբերականի խմբագիրը նշել է, որ «երգն սկսվում է R&B ոճով և անցնում սինթի փոփի»։

## Քննադատություն
«Forbes» հեղինակավոր հրատարակությունը «The Cure» երգը կոչել է ամռան համար իդեալական երգ, որ կարող է օգնել երգչուհուն վերադառնալ փոփ ռադիո, սակայն ավելացրել է. «Այս երգը տարօրինակ ընտրություն է Գագայի համար։ Նա միշտ եղել է նա, ո ռիսկի է դիմել, բայց «The Cure»-ը հնչում է անմիջապես, թեև անորոշաբար, ծանոթ, և այն չափազանց անվտանգ է նրա ապրանքանիշի համար։ Այն ուրախ, հիշվող մեղեդի է, սակայն նրանում բացակայում է «Bad Romance»-ի վտանգը, պարահրապարակը լցնելու ունակությունը, ինչպես «Telephone»-ը, «Applause»-ի բարձր գեղարվեստական էֆեկտիվությունը։ Սա լիակատար հիասթափություն չէ, և որոշ երկրպագուներ, ամենայն հավանականությամբ, կհիանան, սակայն երևի Գագան ևս մեկ քայլ հեռացել է այն առանձնահատուկից, որ միշտ նրա սինգլները դարձնում էր իսկապես մտապահվող»։

## Կոմերցիոն հաջողություն
«iTunes»-ում հայտնվելուց գրեթե անմիջապես հետո երգը բարձրացել է առաջին հորիզոնականներ Միացյալ Նահանգներում, Մեծ Բրիտանիայում, Ավստրալիայում և 60 այլ երկրներում։

## Կենդանի կատարումներ
Երգն առաջին անգամ կատարվել է Coachella երաժշտական փառատոնում։ Այն կատարվել է նաև AMA-ում։ Երգչուհու ելույթը հեռարձակվել է Joanne World Tour-ի շրջանակներում տրված համերգից։

## Հիթ-շքերթներ

## Հավաստագրումներ

## Ծանոթագրություններ

Կատեգորիա:2017 երգեր
Կատեգորիա:Լեդի Գագայի սինգլներ
Ժինվալի ՋրԷԿ

**Ժինվալի ՋրԷԿ** (), ջրաէլեկտրակայան Վրաստանում՝ Կուրի վտակ Արագվի գետի վրա։ Տեղաբաշխված է Ժինվալի բնակավայրի մոտ՝ Դուշեթի շրջանում։ Առաջին ագրեգատը թողարկվել է 1985 թվականին։ Բացի էլեկտաէներգիա արտադրելուց, Թբիլիսիին ջրամատակարարում է կատարում։

## Ընդհանուր տվյալներ
Ժինվալիի ՀԷԿ-ն իրենից ներկայացնում է բարձրաճնշում ամբարտակային դերիվացիոն ջրաէլեկտրակայան՝ կանոնավորող ջրամբարով։ Կայանի շենքը ստորգետնյա է։ ՋրԷԿ-ի հիմնական տվյալներն են՝
* լցնովի գետաքարակոպճային ամբարտակ՝ 102 մետր բարձրությամբ և 415 մետր երկարությամբ։ Ամբարտակը ձևավորում է Ժինվալի ջրամբարը, որի ընդհանուր ծավալը 520 միլիոն խորանարդ մետր է, իսկ օգտակար ծավալը՝ 370 միլիոն մ³:
* Ջրթողիչը բաց տեսակի է։
* Խորքային ջրթողիչ է։ 
* Ջրընդունիչ է։
* Թունելային շահագործման ջրթողիչների երկարությունը՝ 628 մետր։
* ՀԷԿ-ի շենքը՝ ստորգետնյա է։
Ժինվալի ՋրԷԿ-ի հզորությունը 130 մեգավատտ։ Միջին տարեկան արտադրանքը՝ 484 միլիոն կիլովատտ- ժամ։ Շենքում տեղադրված են չորս ուղղահայաց ճառագայթաձև-առանցքային տուրբիններով ջրաագրեգատներ, որոնք աշխատում են 160 մետր հաշվարկային ճնշմամբ։ Յուրաքանչյուր տուրբինի առավելագույն ծախսը՝ 29,25 մ³/վայրկյան։ Գեներատորներն արտադրված են «Электротяжмашем» արտադրամասում։ Ժինվալի ՋրԷԿ-ը ջրամատակարարում է Թբիլիսի, Մցխեթ, Ռուսթավ քաղաքներին։

2007 թվականին ջրաէլեկտրակայանը փոխանցվում է շվեյցարական Multiplex Solutions ընկերությանը 85 միլիոն դոլարով։ Պլանավորվում է կառուցել թունելի երկրորդ ճյուղ։

## Ծանոթագրություններ

Կատեգորիա:Ամբարտակներ
Կատեգորիա:Դուշեթի շրջան
Կատեգորիա:Մցխեթ-Մթիանեթի մարզ
Կատեգորիա:Վրաստանի հիդրոէլեկտրակայաններ
Կոսովոյի Հանրապետության արտաքին քաղաքականություն

**[[Կոսովոյի Հանրապետություն]]**, մասամբ ճանաչված պետություն Կենտրոնական և Հարավարևելյան Եվրոպայի, Միջերկրածովյան սահմաններում, որը 2008 թվականի փետրվարի 17-ին Սերբիայի կողմից ստացել է իր անկախությունը։ Կոսովոն ՄՕԿ-ի, Համաշխարհային բանկի, ԱՄՀ-ի անդամ է։ 2015 թվականի դրությամբ, Կոսովոն  76 երկրների հետ դիվանագիտական հարաբերություններ է հաստատել։

2019 թվականի նոյեմբերի 22-ին դրությամբ Կոսովոյի անկախությունը ՄԱԿ-ի անդամ 193 պետություններից ճանաչել են 96 պետությունները (49,74 %)։ Նաև, 23-ից 28-ը (82 %) Եվրոպական Միության անդամ պետություններից և 24-ից 28՝ (86 %) ՆԱՏՕ-ի անդամ երկրները, 34-ը 57 (60 %)  իսլամական համագործակցության անդամ-պետություններից ճանաչել են Կոսովոյի Հանրապետությունը։ Ռուսաստանը, ի տարբերություն  եվրոպական մի շարք երկրների՝ ԱՄՆ, Ճապոնիա, Ավստրալիա, չի ճանաչում Կոսովոյի Հանրապետությունը որպես պետություն։

## Դիվանագիտական հարաբերություններ

## Միջազգային կազմակերպություններ
thumb|Միջազգային արձագանքի քարտեզ
Կոսովոյի Հանրապետությունը մասնակցում է այնպիսի միջազգային կազմակերպությունների ներկայացուցիչների աշխատանքներին ինչպիսիք են.

## Միջազգային պայմանագրեր ու կոնվենցիաներ

## Տես նաև
* Կոսովոյի միջազգային-իրավական կարգավիճակ
* Կոսովոյի Հանրապետության քաղաքացու անձնագիր

## Ծանոթագրություններ

Կատեգորիա:Կոսովոյի Հանրապետություն
Վախթանգ Ռչեուլիշվիլի

**Վախթանգ Շալվայի Ռչեուլիշվիլի** (, ), վրացի քաղաքական գործիչ, Վրաստանի խորհրդարանի նախկին խոսնակ, Վրաստանի սոցիալիստական կուսակցության ղեկավարն է, բիզնեսմեն։

## Կենսագրություն
Վախթանգ Ռչեուլիշվիլին ծնվել է 1954 թվականի հունվարի 1-ին Վրաստանի մայրաքաղաք Թբիլիսիում։ Ավարտել է Թբիլիսիի պետական համալսարանի ֆիզիկայի ֆակուլտետը։

1980-ական թվականներին աշխատել է կոմերիտմիությունում և կուսակցական մարմիններում։ Գիտությունների ակադեմիայում աշխատել է 1992 թ.-ից 1995 թվականներին։ 1999 թ.-ից 2003 թվականներին եղել է Վրաստանի պառլամենտի վիցե-սպիկեր։ 1995 թ.-ից 1999 թվականներին եղել է Վրաստանի ազգային ժողովի գումարման պատգամավոր։ Էդուարդ Շևարդնաձեի նախագահության տարիներին համարվել է Վրաստանի ամենաազդեցիկ քաղաքական գործիչներից մեկը։ 2002 թվականի դեկտեմբերին երկրի նախագահ Էդուարդ Շևարդնաձեն Վախթանգ Ռչեուլիշվիլիին նշանակեց Վրաստանի հատուկ ներկայացուցիչ վրաց-օսեթական հակամարտությունների գծով։ «Վարդերի հեղափոխությունից» (նոյեմբեր, 2003 թվական) հետո հեռանում է քաղաքականությունից և սկսում բիզնեսով զբաղվել։

## Ծանոթագրություններ

## Արտաքին հղումներ
* 
* 
* 

Կատեգորիա:Անձինք Թբիլիսիից
Կատեգորիա:Թբիլիսիի պետական համալսարանի շրջանավարտներ
Կատեգորիա:Վրաստանի խորհրդարանի պատգամավորներ
Կատեգորիա:Վրաստանի պետական գործիչներ
Կատեգորիա:Վրաստանի քաղաքական գործիչներ
Կատեգորիա:Վրացի գործարարներ
Կատեգորիա:Վրացի ֆիզիկոսներ
Զոլտան Խորվատ

**Զոլտան Խորվատ** (, ), հունգարացի սուսերամարտիկ, 1960 թվականի օլիմպիական չեմպիոն թիմային մրցությունում և նույն առաջնության արծաթե մեդալակիր անհատական մրցության մեջ։

## Կենսագրություն
1915 թվականին նա հանդես է եկել Բուդապեշտի «Վաշաշ» և «Մետեոր» թիմերում, հավաքականում՝ 1955 թվականից։ Համարվել է հունգարացի ամենատաղանդավոր  սուսերամարտիկներից մեկը՝ շնորհիվ հարձակման և պաշտպանության փայլուն տեխնիկայի։ 20 տարեկանում 1957 թվականին արժանացել է աշխարհի չեմպիոնի իր առաջին տիտղոսին, երեք տարի անց հաղթել է Հռոմի օլիմպիադայում թիմային մրցության մեջ։ 1962 թվականի անհատական մրցությունում հաղթել է, բայց նրա կարիերան ընդհատվել է 1964 թվականին տեղի ունեցած լուրջ ավտովթարի պատճառով։ 1966 թվականին նա հաղթել է և ստացել է աշխարհի չեմպիոնի իր վերջին տիտղոսը, այնուհետև դուրս է եկել հավաքականից, 1971 թվականին վերջնականապես ավարտել է իր գործունեությունը։ Ավելի ուշ նա աշխատել է մարզիչ Չիլիի (1972), Հունաստանի (1978) և Իտալիայի (1980-ական թվականների սկիզբ) հավաքականներում։

## Նվաճումներ
* Օլիմպիական խաղերի չեմպիոն` 1960 (թիմային առաջնություն)
* Օլիմպիական խաղերի արծաթե մեդալակիր` 1960 (անհատական առաջնություն)
* Աշխարհի չեմպիոն` 1957, 1958, 1966 (թիմային առաջնություն), 1962 (անհատական առաջնություն)
* Աշխարհի առաջնության արծաթե մեդալակիր` 1959, 1962 (թիմային առաջնություն)
* Աշխարհի առաջնության բրոնզե մեդալակիր՝ 1961 (թիմային առաջնություն), 1965, 1966 (անհատական առաջնություն)։

## Գրականություն
* Horváth Géza: Ide veled régi kardunk! (2014), 23. o.; Kovács Pál Horváth Zoltánról (14/A hangfelvétel)
* Havas László: A magyar sport aranykönyve – Budapest, 1982 – ISBN 9632535723
* Révai új lexikona X. (Hom–Kac). Főszerk. Kollega Tarsoly István. Szekszárd: Babits. 2002. ISBN 963-927-280-9
* Ki Kicsoda 2004 – Budapest, 2003 – ISBN 9638634502
* Bocsák Miklós: Hogyan élnek olimpiai bajnokaink (166-an szerte a világban) – St. plusz kft., 1998 – (ISBN szám nélkül)
* Lukács László – Szepesi György: 112. A magyar olimpiai aranyérmek története – Budapest, 1980 – ISBN 9632535537

## Ծանոթագրություններ

## Արտաքին հղումներ
* Էջը Databaseolympics.com կայքում 

Կատեգորիա:Հունգարացի սուսերամարտիկներ
Կատեգորիա:Հունգարացի օլիմպիական չեմպիոններ
Կատեգորիա:Օլիմպիական խաղերի արծաթե մեդալակիրներ
Միխայիլ Կուտուզովի հուշարձան (Մոսկվա)

**Միխայիլ Կուտուզովի հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս զորավար, գեներալ-ֆելդմարշալ Միխայիլ Իլլարիոնովիչ Կուտուզովին։ Քանդակագործ Նիկոլայ Վասիլևիչ Տոմսկու ստեղծագործությունը տեղադրվել է 1973 թվականի հուլիսի 16-ին, թեպետ այդ նախագծի գաղափարը ծնվել է դեռևս 1945 թվականին՝ զորավարի 200-ամյա հոբելյանի տարում։

## Նկարագրություն
Բրոնզե քանդակը պատկերում է զորավարին տոնական համազգեստով, ձին հեծած, ասես նա դիտում է ռազմի դաշտը։ Քանդակային կոմպոզիցիայում ներկայացված են նաև սպաների, զինվորների, աշխարհազորայինների՝ ֆրանսիացիների դեմ ռազմական գործողությունների 26 մասնակիցների պատկերաքանդակներ։ Դրանք մարմնավորում են կոնկրետ պատմական անձանց կերպարները՝  հաղորդելով նմանությունը 1812 թվականի հերոսներին։ Նրանց թվում են գեներալներ Պյոտր Բագրատիոնը, Ալեքսեյ Երմոլովը, Մատվեյ Պլատովը, Նիկոլայ Ռաևսկին, պարտիզան և բանաստեղծ Դենիս Դավիդովը և ուրիշներ։ Պատվանդանի վրա գրված է. 

## Պատմություն
Հարյուր տարի անց` 1912 թվականին, 1812 թվականի Հայրենական պատերազմի հիշատակի ջատագովների խմբակը արծարծեց Մոսկվայում Կուտուզովի հուշարձան կառուցելու համար միջոցներ հավաքելու հարցը։ Մեկ տարի անց ռազմապատմական ընկերության անդամներից, գեներալ Դ. Զուևի նախագահությամբ, ձևավորվեց Կուտուզովյան կոմիտե։ Նվիրատվությունների հավաքագրումը տևել է ավելի քան երեք տարի, սակայն միջոցները բավարար չեն եղել, և շուտով սկսված հեղափոխությունն ու քաղաքացիական պատերազմը այս հարցը հետաձգեցին մինչև 1945 թվականը՝ Հայրենական մեծ պատերազմի ավարտը։ 1962 թվականին, Կուտուզովի պողոտայում «Բորոդինոյի ճակատամարտ» թանգարան-շրջապատկերի բացումից հետո, որոշվեց Կուտուզովի հուշարձանը կառուցել հենց այդտեղ։ 11 տարի անց, քանդակի բացման արարողության ժամանակ ունեցած ելույթում հեղինակը՝ քանդակագործ Նիկոլայ Տոմսկին, ընդգծել է, որ այս հուշարձանը նվիրված է ոչ միայն ռուս մեծագույն գեներալին, այլև ամբողջ ժողովրդի ջերմ հայրենասիրությանը։

## Ծանոթագրություններ

Կատեգորիա:1973 հիմնադրումներ
Կատեգորիա:Բրոնզե արձաններ
Կատեգորիա:Մոսկվայի հուշարձաններ
Նելլի Անանյան

**Նելլի Վախթանգի Անանյան** (), հայ գրականագետ։ Բանասիրական գիտությունների դոկտոր (1994), պրոֆեսոր (1999)։

Վախթանգ Անանյանի դուստրը։

## Կենսագրություն
Նելլի Անանյանը ծնվել է 1938 թվականին, Երևանում՝ Վախթանգ Անանյանի ընտանիքում։ 1960 թվականին ավարտել է Երևանի պետական համալսարանը։ 1969 թվականից եղել է ՀԽՍՀ ԳԱ Մանուկ Աբեղյանի անվան գրականության ինստիտուտի առաջատար գիտաշխատող, խմբի ղեկավար։ 1999 թվականից դասավանդել է Երևանի թատրոնի և կինոյի պետական ինստիտուտում։

## Ստեղծագործություններ
Ուսումնասիրությունները վերաբերում են XIX դարի արևմտահայ արձակին, հայ նորագույն գրականության խնդիրներին, հրատարակության է պատրաստել Վախթանգ Անանյանի «Երկերի» (հատոր 1-4, 1984 թվական) ժողովածուն։ Հեղինակել է «XIX դարի 50-60-ական թվականների արևմտահայ ռոմանտիկական վիպագրությունը» («Գրական դեմքեր», ժողովածու, 1976 թ.), «Արևմտահայ վիպագրություն» (1992 թ.) աշխատությունները։ Կազմել է «Հայ քննադատական մտքի պատմության մատենագիտություն 1974-1920 թվականներին» գիրքը։

## Երկեր
* Արևմտահայ վիպագրություն, 1992 թվական, տիտղթ. (Ն. Վ. Անանյան)։
* Երկեր չորս հատորով, 1984 թվական, տիտղթ. (Վ. Անանյան, Կազմ. և առաջաբ.՝ Ն. Անանյան), (Անանյան Նելլի)։
* Երկերի ժողովածու՝ նվիրված Վախթանգ Անանյանի 100 ամյակին, 2005 թվական։
Գրել է աշխատություն՝ նվիրված Վախթանգ Անանյանի կյանքին և ստեղծագործությանը, որը կիսատ է մնացել։

## Ծանոթագրություններ

Կատեգորիա:Հայ գրականագետներ
Կատեգորիա:Բանասիրական գիտությունների դոկտորներ
Կատեգորիա:Հայ պրոֆեսորներ
Աբայ Կունանբաևի հուշարձան (Մոսկվա)

**Աբայ Կունանբաևի հուշարձան** (, ), հուշարձան Ռուսաստանի Դաշնության մայրաքաղաք Մոսկվայում, որը նվիրված է ղազախ լուսավորիչ-բանաստեղծ, ղազախական գրականության հիմնադիր Աբայ Կունանբաևին։ Տեղադրվել է Չիստոպրուդնի բուլվարում, Ռուսաստանում Ղազախստանի դեսպանատան մոտակայքում։

## Պատմություն
2006 թվականին Ռուսաստանի և Ղազախստանի նախագահներ Նազարբաևը և Պուտինը հայտարարեցին Պուշկինի տարի Ղազախստանում և Աբայի տարի Ռուսաստանում։ Աստանայում և Մոսկվայում տեղադրվեցին երկու բանաստեղծների բրոնզե հուշարձանները։

Մոսկվայի հուշարձանը Ղազախստանի նվերն է Ռուսաստանի մայրաքաղաքին։ Աբայ Կունանբաևի հուշարձանը տեղադրելու մասին որոշումը կայացվել է Նուրսուլթան Նազարբաևի և Վլադիմիր Պուտինի հանդիպման ժամանակ՝ Ղազախստանի նախագահի Ռուսաստանի Դաշնություն 2005 թվականի հունվարին կատարած պաշտոնական այցի շրջանակներում։ Նախագիծը ֆինանսավորել է ղազախական կողմը։ Հուշարձանի ընդհանուր արժեքը կազմել է մոտ 162 մլն տենգե՝ ավելի քան 1,25 մլն դոլար։ Հուշարձանի բացմանը, որը կայացել է 2006 թվականի ապրիլի 4-ին, մասնակցել են Ռուսաստանի և Ղազախստանի նախագահներ Վլադիմիր Պուտինն ու Նուրսուլթան Նազարբաևը։

Իր հերթին ռուս մեծ բանաստեղծ Ալեքսանդր Պուշկինի կիսանդրին տեղադրվել է Ալմաթիում դեռևս 1999 թվականի հոկտեմբերի 29-ին՝ նրա ծննդյան 200-ամյակի առթիվ (հեղինակն է ռուս քանդակագործ Անատոլի Բիչուկովը, ղազախ ճարտարապետները՝ Տ. Երալիևը, Ա. Անչուգովը)։

2012 թվականի մայիսին Աբայի հուշարձանի մոտ՝ Չիստիե պրուդիում, տեղի են ունեցել ռուսական ընդդիմության #ОккупайАбай հեշթեգով աղմկահարույց բողոքի ակցիաները, որոնք ռուսաստանցիների ուշադրությունը կրկին ուղղեցին Աբայի պոեզիային։

## Հեղինակներ
* Քանդակագործներ՝ Մարատ Այնեկով (ղազախական ազգային արժույթի՝ տենգեի էսքիզների ստեղծողը), Սաիդ Այնեկով
* Կոնստրուկտոր՝ Սայրան Ֆազիլով
* Ճարտարապետներ՝ Վալերի Ռոմանենկո, Թիմուր Սուլեյմենովը
* Դիզայներ՝ Իգոր Պոլյակով
* Նկարիչ՝ Էդուարդ Դրոբիցկի

## Նկարագրություն
Հուշարձանը պատրաստված է բրոնզից, ներկայացնում է ազգային նախշերով զարդարված քարե պատվանդանին նստած բանաստեղծին։ Պատվանդանին արված է հետևյալ մակագրությունը. «Հավերժ է անմահ խոսքի արարիչը»։ Բացի բուն հուշարձանից հորինվածքի կազմի մեջ մտնում են երկու քարե կուռքեր, որոնք ստեղծված են ղփչաղական կուռքերի ոճով։

## Ծանոթագրություններ

## Արտաքին հղումներ
* Памятник Абаю Кунанбаеву

Կատեգորիա:2006 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Եվգենի Լեոնովի հուշարձան (Մոսկվա)

**Եվգենի Լեոնովի հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը նվիրված է ԽՍՀՄ և ՌԴ թատրոնի և կինոյի դերասան, ԽՍՀՄ ժողովրդական արտիստ, Եվգենի Պավլովիչ Լեոնովին։ Բացումը տեղի է ունեցել 2001 թվականին։ Քանդակագործն է Եկատերինա Չեռնիշովան։

Հուշարձանը տեղադրված է Կինոաստղերի ծառուղում, որը գտնվում է Մոսֆիլմովսկայա փողոցում։ Քանդակը Եվգենի Լեոնովին ներկայացնում է «Դոցենտի» կերպարով՝ «Հաջողության ջենթլմենները» ֆիլմում։ Հետաքրքիր է, որ հուշարձանի կերպարի ձեռքերին կարելի է տեսնել տարբեր դաջվածքներ։

## Նկարագրություն
Եվգենի Լեոնովի հուշարձանը չունի պատվանդան և վերարտադրում է «Հաջողության ջենթլմենները» ֆիլմի հայտնի տեսարանը, երբ հերոսը ցուցամատն ու միջնամատը պարզած սպառնում է. «Пасть порву! Моргала выколю!» («Երախդ կպատռեմ։ Աչքերդ կհանեմ»)։ Թվում է, թե «Դոցենտը» ուղղակիորեն շարժվում է դեպի դիտողը։

Քանդակի վրա պատկերված են նույն դաջվածքները, որոնք երևում են ֆիլմի հերոսի մարմնին՝ ոսկորներով գանգ և լամպ ձախ ձեռքին, կատու և մերկ կին՝ աջ ձեռքին, երկու խարիսխ՝ կրծքին, ինչպես նաև մի քանի արտահայտություններ։

## Պատմություն
Հուշարձանի հեղինակն է Եկատերինա Չեռնիշովան։ Նա խոստովանել է, որ երկար է փնտրել դերասանին պատկերելու կերպարը, նույնիսկ խորհրդակցել է նրա որդու և այրուն հետ։ Ընտանիքի անդամները ցանկացել են դերասանին տեսնել ավելի քնարական կերպարով, օրինակ, «Աշնանային մարաթոն» ֆիլմի հերոսի, բայց երբ Չեռնիշովան ցույց է տվել «Դոցենտին», նրանք համաձայնել են քանդակագործի մտահղացմանը։ Լեոնովն ունեցել է շատ դերեր, բայց հենց «Դոցենտն» է, որ անմահացրել է նրան։

Լեոնովի հուշարձանի հարևանությամբ տեղադրվել է նաև երեք կինոխցիկների հուշարձանը։

## Հուշարձանի գողություն
2015 թվականի հոկտեմբերի 16-ի գիշերը հուշարձանը գողացել են։ Գողերն այն տեղավորել են «Գազել» ավտոմեքենան ու դիմել փախուստի։ Հոկտեմբերի 17-ին հուշարձանը հայտնաբերվել է գունավոր մետաղների ընդունման կետում՝ կտորների սղոցած։ Հուշարձանի գողության գործով ձերբակալվել է 7 մարդ։ 2016 թվականի մայիսին կողոպտիչներին դատապարտեցին 2,5 տարվա ազատազրկման։

## Նոր հուշարձան
2016 թվականի սեպտեմբերի 10-ին նույն տեղում կայացել է նոր հուշարձանի բացումը։ Քաղաքի օրը կայացած արարողությամնը մասնակցել են Մոսկվայի մշակույթի դեպարտամենտի ղեկավար Ալեքսանդր Կիբովսկին, ռեժիսորներ Մարկ Զախարովն ու Նիկիտա Միխալկովը, դերասան Սերգեյ Նիկոնենկոն, երգիչ Իոսիֆ Կոբզոնը։

## Ծանոթագրություններ

## Արտաքին հղումներ
* Памятник Леонову в Москве 
* Памятник Леонову 

Կատեգորիա:2001 հիմնադրումներ Ռուսաստանում
Կատեգորիա:Մոսկվայի հուշարձաններ
Ա. Ի. Պոլեժաևի թանգարան

**Ա. Ի. Պոլեժաևի թանգարան** (), թանգարան Մորդովիայի Սարանսկ քաղաքում՝ նվիրված  19-րդ դարի ռուս բանաստեղծ Ալեքսանդր Պոլեժաևի հիշատակին։ Համարվում է 1941-1945 թթ. ռազմական և աշխատանքային սխրանքի հիշատակի թանգարանի մասնաճյուղ։

Թանգարանն Ալեքսանդր Պոլեժաևի կյանքի և ստեղծագործությունների ուսումնասիրության գիտահետազոտական կենտրոն է, բանաստեղծի և նրա ժամանակակիցների պոեզիայի և մատենագրական ստեղծագործությունների պահոց, Ալեքսանդր Պոլեժաևի և Մորդովիայի գրողների գրական ժառանգության քարոզչության կենտրոն։

## Պատմություն
Թանգարանի ստեղծման գաղափարը պատկանում է Հայրենական մեծ պատերազմի վետերան Ալեքսեյ Միխայլովիչ Մամաևին։ 1993 թվականին նրա խնդրագրով քաղաքապետարանը թանգարանի համար հատկացրել է 19-րդ դարի վերջին կառուցված առևտրական Սեմյոն Տիմոֆեևիչ Միշկինի փայտե տունը։ Կառույցի վերականգնման և ցուցադրությունների նախապատրաստման համար որոշակի ժամանակ է պահանջվել։ Թանգարանն այցելուների համար բացվել է 2001 թվականի հունիսի 5-ի՝ Սարանսկի քաղաքի հիմնադրման 360- րդ տարելիցի օրը։

## Ցուցադրություն
մինի|Ալեքսանդր Պոլեժաևի պապիկի ու տատիկի՝ Նիկոլայ Ստրուիսկու և Ալեքսանդր Պետրովնա Ստրուիսկու դիմանկարները, ինչպես նաև Ռուզաևկայի առանձնատան լուսանկարներից
Թանգարանի ցուցադրությունը բաղկացած է հինգ բաժիններից։ Երեք սրահներ նվիրված են Ալեքսանդր Պոլեժաևի կյանքին և գործունեությանը («Ծնունդ, մանկության տարիներ», «Մոսկվայում սովորելու տարիներ», «Պոետի կյանքի վերջին տարիները»), չորրորդ սրահը՝ Մորդովիայի գրողներին, հինգերորդը գրական սրահ է, որտեղ կազմակերպվում են երաժշտական համերգներ, նկարիչների ցուցահանդեսներ և այլ թեմատիկ միջոցառումներ։

## Ծանոթագրություններ

## Արտաքին հղումներ
*Веб-сайт «Патриоты Мордовии»: Музей А.И.Полежаева

Կատեգորիա:Մորդովիայի թանգարաններ
Կատեգորիա:Սարանսկի մշակույթ
Կատեգորիա:Ռուսաստանի անձնային թանգարաններ
Կատեգորիա:2001 հիմնադրված թանգարաններ
Կատեգորիա:Ռուսաստանի գրական թանգարաններ
Մորդովիայի Հանրապետության սառցային պալատ

**«Մորդովիայի Հանրապետության սառցային պալատ» պետական հաստատություն**, բազմաֆունկցիոնալ սպորտային հաստատություն Մորդովիայի Սարանսկ քաղաքում։

## Նկարագրություն
Սառցային պալատը բացվել է 2007 թվականի հոկտեմբերի 19-ին։ Ընդհանուր մակերեսը կազմում է 13 հազար կմ2:

Հատակագծով շենքն ունի «Т» տառի տեսք՝ 106 х 48 և 34 х 60 մետր երկու ուղղահայաց կորպուսներով։ Շենքն ունի երեք հարկ։ Ցոկոլային հարկում կա այցելուների համար նախատեսված հանդերձարան, առաջին հարկի նախասրահում՝ սրճարան, երկրորդ հարկում՝ մարզասրահ, ինչպես նաև բար, երրորդ հարկում՝ համերգների դահլիճ և վարչական տարածք։

Շենքն ունի սառցային երկու արենաներ՝
* Հիմնական դաշտը (չափերը՝ 30 x 60 մետր) նախատեսված է հոկեյի խաղերի, գեղասահքի մրցումների և այլ ելույթների ու զանգվածային միջոցառումների համար։ Ունի 3000 նստատեղ և մեկնաբանողի տաղավար, ունի հոկեյի վահանակներ, պաշտպանիչ ապակեպատ և պաշտպանական ցանց։
* Փոքր դաշտը (28 x 58 մետր) օգտագործվում է հոկեյի և գեղասահորդների մարզումների համար, ինչպես նաև սառցային պալատ զանգվածային այցելուների համար։

Սառույցի պատրաստման և պահպանման համար օգտագործվում են ժամանակակից սարքավորումներ։ Սառույցի հաստությունը 4 սմ է։
Սառցային պալատում կան հոկեյի, գեղասահքի շորթ թրեկի մանկա-պատանեկան սպորտային բաժիններ։

Մորդովիայի Հանրապետության Սառցային պալատում անցկացվեցել են Ռուսաստանի երիտասարդական ձմեռային սպարտակիադաները, Ռուսաստանի գեղասահքի առաջնության, աղջիկների հոկեյի, լսողության խանգարումներ ունեցողներ հաշմանդամների հոկեյի Ռուսաստանի առաջնության մրցաշարեր։ Սառցային պալատում է կազմակերպվել նաև բռնցքամարտի միջազգային մրցաշարը՝ գերծանր Օլեգ Մասկաևի և Բորուֆի միջև։

Սառցային պալատի հյուրերն են եղել «Խորհրդային հոկեյի լեգենդներ» ազգային հավաքականը, «Պարեր սառույցի վրա» սառցե շոուն, «Աստղերի ֆաբրիկա-7» հեռուստաշոուն և Իլյա Ավերբուխի «Սառցե դարաշրջան» ներկայացումը։

2010 թվականի դեկտեմբերի 26-29-ը Սառցային պալատում կայացել է Ռուսաստանի գեղասահքի  2011 թվականի առաջնությունը։ 2011 թվականի դեպտեմբերի 8-10-ն ժամանակահատվածում պալատում կայացել է «Ռուսաստան-սպորտային տերություն» միջազգային համաժողովը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2007 հիմնադրումներ
Կատեգորիա:Սարանսկի սպորտային կառույցներ
Հունգարիայի կառավարություն

**Հունգարիայի կառավարություն** (), Հունգարիայի Սահմանադրության համաձայն, 2011 թվականին (ուժի մեջ է մտել 2012 թվականի հունվարի 1-ին), երկրի գլխավոր գործադիր իշխանությունը, որը պատասխանատվություն է կրում խորհրդարանի առաջ։ Կառավարության պարտականությունները և լիազորությունների շրջանակը ներառում են բոլոր հարցերը, որոնք չեն պատվիրակված այլ իշխանությունների մարմիններին։ Կառավարությունը կազմված է վարչապետից և նախարարներից։ Վարչապետն ընտրվում է Հունգարիայի խորհրդարանի կողմից, հանրապետության նախագահի ներկայացմամբ, և հաստատելու համար պետք է խորհրդարանում ստանա ձայների մեծամասնությունը։ Կառավարության անդամները երդում են տալիս խորհրդարանին։ Կառավարության կազմը հաստատվում է առանձին օրենքով, դրա մեջ կարող են մտնել ինչպես նախարարները՝ նախարարությունների ղեկավարները, այնպես էլ առանց պորտֆելի նախարարները,  առանձին հանձնարարականներ կատարման համար։

Ներկայիս Հունգարիայի կառավարությունը իշխանության է եկել 2010 թվականի խորհրդարանական ընտրություններից հետո, այն գլխավորում է կուսակցության ներկայացուցիչ Ֆիդես Վիկտոր Օրբանը։ Կառավարության կազմում մտնում են հետևյալ նախարարները.

Առանց պորտֆելի նախարարներ՝  Ժոլտ Շեմյեն, Միխալ Վարգա։

## Տես նաև
* Հունգարիայի վարչապետերի ցանկ
* Ընտանեկան քաղաքականությունը Հունգարիայում

## Ծանոթագրություններ

## Արտաքին հղումներ
* http://www.kormany.hu/en  - веб-сайт правительства Венгрии 

Կատեգորիա:Հունգարիայի կառավարություն
Ստարտ (մարզադաշտ, Սարանսկ)

**«Ստարտ» մարզադաշտ** (), բազմաֆունկցիոնալ մարզադաշտ Մորդովիայի մայրաքաղաք Սարանսկում։ Կառուցվել է 2004 թվականին։ «Սվետոտեխնիկա» մարզադաշտը քանդելուց հետո «Ստարտը» դարձել է «Մորդովիա» ֆուտբոլային ակումբի տնային մարզադաշտը։ Գտնվում է քաղաքի կենտրոնում, Պոսոպ երկաթուղային կայարանի հարևանությամբ։ Մարզադաշտի տրիբունաների տարողությունը 11613 տեղ է։

## Նկարագրություն
Մարզադաշտի տարածքում են գտնվում՝
* 4 ֆուտբոլային դաշտ (2 արհեստական և 2 բնական ծածկով)
* վոլեյբոլի, բասկետբոլի խաղահրապարակներ
* թեթևաթլետիկայի մարզարան, որն ունի 8 վազքուղի, երկշերտ թարթան ծածկաշերտով, ինչպես նաև երկարությամբ և բարձրության վրա ցատկերի հատվածներ, նիզակի, սկավառակի, գնդի նետման մրցման վայրեր
* 4 թենիսահրապարակ, մարզասրահ

Մարզադաշտի մոտ կա լողափով լճակ, լողափի վոլեյբոլի համար երկու խաղահրապարակ։

Ակտիվ բնակչության համար հասանելի են անվավոր չմուշկներ, նավակներ, կատամարաններ, չմուշկներ, դահուկներ։ Ձմռանը համալիրի տարածքը վերածվում է սահադաշտի, ամռանը` «բացօթյա» լողափի։

Տոն օրերին «Ստարտ» մարզադաշտը հանդիսավոր միջոցառումների և թատերական ներկայացումների անցկացման վայր է։ 2007 թվականի հուլիսին այն դարձել է ուգրո-ֆիննական ժողովուրդների «Шумбрат, Финно-Угрия!» միջազգային փառատոնի անցկացման վայր։ 2011 թվականի սեպտեմբերի 8-11-ը մարզադաշտում տեղի է ունեցել «Ռուսաստան-սպորտային տերություն» միջազգային համաժողովը։

## Հասցե
* 430005, Մորդովիա, Սարանսկ, Մոսկովյան փողոց 12։

## Պատկերասրահ

## Ծանոթագրություններ

## Արտաքին հղումներ
* Պաշտոնական կայք
* Стадион «Старт» на официальном сайте ФК «Мордовия» 

Կատեգորիա:2004 հիմնադրումներ
Կատեգորիա:Ռուսաստանի ֆուտբոլային մարզասրահներ
Կատեգորիա:Սարանսկի սպորտային կառույցներ
Միխայիլ Լոմոնոսովի հուշարձան (Մոսկվա, Մոխովայա փողոց)

**Միխայիլ Լոմոնոսովի հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս գիտնական, բնախույզ, Մոսկվայի պետական համալսարանի հիմնադիր Միխայիլ Վասիլևիչ Լոմոնոսովին։ Տեղադրվել է Մոխովայա փողոցում (Արբատ շրջան)՝ Մոսկվայի համալսարանի ժուռնալիստիկայի ֆակուլտետի շենքի հարևանությամբ։ Միխայիլ Լոմոնոսովի ներկայիս հուշարձանը այս տեղում երբևէ կանգնածներից երրորդն է։

## Պատմություն
### Առաջին հուշարձան
Միխայիլ Լոմոնոսովի հուշարձանը տեղադրելու մասին որոշումն ընդունել է Մոսկվայի համալսարանը՝ գիտնականի 120-ամյա հոբելյանի առթիվ կայանալիք տոնակատարությունների պատվին։ Արձանը ստեղծելու համար կազմակերպվել է դրամահավաք, բայց գումարը բավականացրել է միայն բրոնզե կիսանդրի տեղադրելու համար։ Այդ կիսանդրին, որի հեղինակը Ս. Ի. Իվանովն էր, քանդակվել է ըստ Ֆեդոտ Շուբինի ստեղծած մարմարե կիսանդրու նմուշի, որը գիտնականի առավել հավաստի պատկերն է։

Լոմոնոսովի բրոնզե կիսանդրին տեղադրվել էր գրանիտե բարձր պատվանդանին՝ Մոսկվայի համալսարանի Աուդիտորական մասնաշենքի առջև և հանդիսավորությամբ բացվել է Տատյանայի օրը՝ 1877 թվականի հունվարի 24-ին (հին տոմարով՝ հունվարի 12-ին)։ Բացման արարողությանը ելույթով հանդես է եկել համալսարանի ռեկտոր, պատմաբան Սերգեյ Միխայլովիչ Սոլովյովը։

Այդ տեսքով հուշարձանը կանգնած է եղել մինչև Հայրենական մեծ պատերազմը։ Պատերազմի սկզբում Մոսկվայի հերթական ռմբակոծության ժամանակ հուշարձանի մոտ ավիառումբ է ընկել։ Հուշարձանը զգալիորեն տուժել է ռումբի բեկորներից։ 1944 թվականին կիսանդրու պատվանդանը քանդվեց, իսկ կիսանդրին տեղափոխվեց Մոսկվայի համալսարանի ակումբի շքասանդուղք։

### Երկրորդ հուշարձան
Դրանով այս հուշարձանի պատմությունը չի ավարտվել։ Որոշվել է համեստ կիսանդրին չվերականգնել, այլ նրա փոխարեն տեղադրել ավելի կոթողային քանդակ։ Ուստի 1945 թվականին տեղադրվեց նոր հուշարձան, որի հեղինակը հայտնի քանդակագործ Սերգեյ Մերկուրովն էր։ Հուշարձանը պատկերում էր երիտասարդ Լոմոնոսովին և քանդակված էր անհարատև գիպսից, որը երանգավորված էր բրոնզագույն։ Այդ պատճառով այն շուտով դարձավ ոչ պիտանի։

### Երրորդ հուշարձան
1957 թվականին գիպսե հուշարձանը հանվեց և փոխարինվեց ժամանակակից, բրոնզե հուշարձանով, որի հեղինակն է քանդակագործ Իոսիֆ Կոզլովսկին։ Սա Լոմոնոսովի արդեն երրորդ հուշարձանն է այս վայրում։

Հուշարձանը պատկերում նստած և աջ ձեռքը նստարանին հենած Լոմոնոսովին, իսկ նրա ձախ ձեռքում ձեռագիր է։ Բարձր պատվանդանին արված է պարզ մակագրություն.

## Պատկերասրահ

File:Shubin Mikhail Lomonosov.jpg|Լոմոնոսովի կիսանդրին (հեղինակ՝ Ֆ. Շուբին), որը դարձել է առաջին հուշարձանի նախատիպը
File:Памятник Ломоносову Моховая.jpg|ՄՊՀ-ի ուսանողների և դասախոսների խումբը Լոմոնոսովի կիսանդրու մոտ, 1913 թվական
Moscow 05-2012 Mokhovaya 02.jpg|Լոմոնոսովի հուշարձանը հեռվից


## Ծանոթագրություններ

## Արտաքին հղումներ
* 
* 
* 

Կատեգորիա:1957 հիմնադրումներ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Կատեգորիա:Մոսկվայի պետական համալսարան
Պանիկախայի հուշարձան

**Միխայիլ Պանիկախայի հուշարձան** (), Ստալինգրադի ճակատամարտի հուշարձան-քանդակ, որը տեղադրվել է Միխայիլ Պանիկախայի մահվան վայրում։ Տեղակայված է Վոլգոգրադի Կրասնոօկտյաբրսկի շրջանի Մետալուրգների պողոտայի և Տարաշչանցևի փողոցի խաչմերուկում։

1942 թվականի հոկտեմբերի 2-ին դեպի «Կրասնի Օկտյաբր» գործարանի ճանապարհը պաշտպանելով՝ 62-րդ բանակի 193-րդ  հրաձգային դիվիզիայի 883-րդ հրաձգային գնդի շարքային Միխայիլ Ավերյանովիչի Պանիկախան զոհվում է՝ ոչնչացնելով գերմանական տանկ։ Նրա սխրանքն անձնազոհության օրինակ դարձավ. շաղախված բոցավառվող հակատանկային կոտրված շշի վառվող խառնուրդով, նա կարողացավ հասնել տանկին և շշերի մնացած մասը կոտրել շարժիչի խցիկում, որից հետո տանկն այրվեց ու ոչնչացավ։

## Նկարագրություն
Մինչև 1975 թվական Պանիկախայի սխրանքի վայրում եղել է հուշաքար։ Ներկայիս հուշարձանը բացվել է 1975 թվականի մայիսի 8-ին։ Հուշարձանը խորհրդանշում է ցանկացած գնով թշնամուն կանգնեցնող հերոսին։ Հուշարձանի նախագծի հեղինակներն են քանդակագործ Ռոբերտ Պետրովիչ Խարիտոնովը և ճարտարապետ Յուրի Նիկոլաևիչ Բելոուսովը։ 6,3 մետր բարձրությամբ հուշարձանը պատրաստված է պղնձից և տեղադրված է 0,8 մետր բարձրությամբ և 8 × 13 մետր չափերով երկաթբետոնե պատվանդանի վրա, ինչպես որ սխրանքն է պատկերված «Ստալինգրադի ճակատամարտ» պանորամայում։

## Պատկերասրահ

Monument of Panikaha 01.jpg
Monument to Mikhail Panikakha in Volgograd 002.jpg


## Ծանոթագրություններ

## Արտաքին հղումներ
* Сайт Администрации Волгограда
* Памятник Паникахе на wikimapia
* Путеводитель по памятникам Волгограда 

Կատեգորիա:1975 հիմնադրումներ
Կատեգորիա:Ստալինգրադի ճակատամարտի հուշարձաններ
Կատեգորիա:Վոլգոգրադի հուշարձաններ
Զբոսաշրջությունը Կոսովոյում

**Զբոսաշրջությունը Կոսովոյում**, Կոսովոյի Հանրապետության տնտեսության ճյուղերից մեկը։

Կոսովոն մասամբ ճանաչված պետություն է Հարավարևելյան Եվրոպայում՝ Բալկանյան թերակղզում՝ Կոսովո աշխարհագրական տարածաշրջանում։

Համաձայն Սերբիայի Հանրապետության Սահմանադրությանը՝ Կոսովոյի տարածքը Սերբիայի մասն է և մտնում է նրա կազմի մեջ որպես Կոսովոյի և Մետոխիայի ինքնավար երկրամաս (, կրճատ՝ ), սակայն, փաստացիորեն, Կոսովոն չի գտնվում Սերբիայի Կառավարության վերահսկման տակ։ Կոսովոյի հյուսիսային սերբաբնակ մասն էլ չի ենթարկվում Պրիշտինային։

Կոսովոյի զբոսաշրջային օբյեկտները վերաբերում են իլլիրիացիների, դարդանների, Հռոմեական կայսրության, Բյուզանդիայի, Օսմանյան կայսրության ժամանակների ժառանգությանը։ Այստեղ միախառնված են ալբանական խոհանոցը, ճարտարապետությունը, զանազան կրոնները, ավանդույթներն ու գեղեցիկ լանդշաֆտները։ Շատ հուշարձաններ զգալիորեն տուժել են Կոսովոյի պատերազմի տարիներին՝ 1998-1999 թվականներին։ Այդ թվականներին Կոսովոն բարձրացավ 40 հորիզոնականով Skyscanner որոնողական կայքում։ «New York Times» պարբերականը 2011 թվականին Կոսովոյին դասել է 36-րդ շարքում՝ պարտադիր այցելվող երկրների մեջ։

## Վիճակագրություն
Կոսովոյի վիճակագրական վարչությունը 2008 թվականին հրապարակել է երկիր այցելող զբոսաշրջիկների թիվը։ Ըստ վիճակագրության տուրիստների քանակը տատանտվել է 10 000 - 13 000։ 2009 թվականին այն հասել է 14 000 մինչև 24 000։ 2010 թվականին՝ 16 000 - 22 000, իսկ 2011 թվականին՝  11 000-ից 22 000։ 2016 թվականին ընդհանուր թիվը կազմել է 36 872 մարդ, որոնցից 29,23 % տեղացի, իսկ 70,77 % արտասահմանցի զբոսաշրջիկներ էին։

2011 թվականին ներկայացվել է վիճակագրական տվյալ, ըստ որի, զբոսաշրջիկների մեծամասնությունը այցելել է Կոսովո հետևյալ երկրներից.

## Հիմնախնդիրներ
Սերբիան Կոսովոյին դիտարկում է որպես իր տարածքի անքակտելի հատված։ Այդ պատճառով, այն անձինք, ովքեր անձնագրերում ունեն Կոսովոյի Հանրապետության կնիքը, չեն կարողանում մուտք գործել Սերբիայի տարածք։

## Ծանոթագրություններ

## Արտաքին հղումներ
* Experience Kosovol
* Be in Kosovo Portal
* Kosovo Guide  (Kosovapress News Agency)
* Kosova Tourism
* Kosovo Info Tourism Portal
* AirKosova
* View Kosova (frosgroup.com)
* Wine Tourism in Southern Kosovo Facebook Page

կոսովո
Յոժեֆ Շակովիչ

**Յոժեֆ Շակովիչ** (, ), հունգարացի սուսերով և վարժասուսերով սուսերամարտիկ։ Օլիմպիական խաղերի եռակի մեդալակիր (1952, 1956), ինչպես նաև 1960 թվականի Օլիմպիական խաղերի մասնակից։ Աշխարհի կրկնակի չեմպիոն (1953-անհատական սուսեր, 1959-թիմային սուսեր)։ 11 անգամ դարձել է Հունգարիայի չեմպիոն (1947, 1949, 1950, 1954, 1955, 1957, 1958, 1959, 1960):

## Կենսագրություն և գործունեություն

Յոժեֆն առաջին տիտղոսը նվաճել է 1947 թվականին՝ հաղթելով Հունգարիայի առաջնությունում։

Յոժեֆը ամուսնացած է եղել սուսերամարտիկ Լիդիա Դեմելկու հետ։ 1956 թվականի Օլիմպիադայից հետո նրանք տեղափոխվել են ԱՄՆ, բայց 1957 թվականին զույգը վերադարձել է Հունգարիա։

Յոզեֆը մարզական կարիերան ավարտելուց հետո աշխատել է որպես Հունգարիայի սուսերամարտի հավաքականի (1963—1968, 1979—1980), Իսպանիայի հավաքականի (1970—1972), ինչպես նաև «Orvosegyetemi Sport Club» (1974—1986) և «Budapest Sport Egyesület» (1987) ակումբների մարզիչ։ 1996 թվականին իր կնոջ հետ մեկ տարի անցկացրել է ԱՄՆ-ում՝ որպես Հարվարդի սուսերամարտիկների հավաքականի հրավիրյալ մարզիչներ։

Մահացել է 2009 թվականի հունվարի 2-ին Բուդապեշտում։ 2014 թվականին Սուսերամարտի աշխարհի գավաթի փուլերից մեկը անվանվել է նրա հիշատակին։

## Այլ արդյունքներ

## Ծանոթագրություններ

## Արտաքին հղումներ
* Վիճակագրությունը Sports-Reference.com կայքում 

Կատեգորիա:Հունգարացի սուսերամարտիկներ
Երգիր (ֆիլմ 2016)

**Երգիր** (բնօրինակ անվանում՝ **Բոլորը միասին**, ), հունգարական կարճամետրաժ ֆիլմ, ռեժիսորը Քրիստոֆ Դեակն է, այն 2017 թվականին ստացել է «Օսակարի» մրցանակ որպես լավագույն խաղարկային կարճաետրաժ ֆիլմ։ Գործողությունները ծավալվում են 1991 թվականին, գլխավոր դերում մի աղջնակ է, ով տեղափոխվել էր այլ դպրոց և  դպրոցի երգչախմբի մեջ էր, որը հաղթել էր մրցույթին։

## Սյուժե
1991 թվականին Ժոֆի անունվ մի աղջնակ Բուդապեշտում ընդունվաում է տարրական դպրոց, նա ընկերանում է Լիզայի հետ։ Ժովին մտնում է դպրոցական երգչախումբ, բայց նրան արգելում են բարձր երգել, քանի որ նրա ուսուցչուհին՝ Էրիկան, նրա մեջ երգելու տաղանդ չի տեսնում։ Երգչախումբը պատրաստվում է մրցույթի, որի հաղթողները կարող են մեկնել Շվեդիա։ Ժոֆին ստիպաված էր ենթարկվել ուսուցչուհու որոշմանը, չնայած նվաստացումներին, և թաքցնել ճշմարտությունը մյուս երեխաներց։

Սակայն լիզան Ժոֆֆից իմանում է ճշմարտությունը։ Հաջորդ փորձերից մեկի ժամանակ Լիզան սկսում է սպառնալ ուսուցչուհուն, բայց վերջինս պատասխանում է, որ երգչախմբի շահերց է բխում ընտրել նրանց, ովքեր կարող են բարձր երգել։ Բացի դրանից Էրիկան հայտարարում է, որ չի ուզում հրապարակավ խայտառակել նրանց ովքեր լավ երգել չգիտեն։ Այն բանից հետո երբ Էրիկան խնդրում է ձեռք բարձրացնել նրանց, ովքեր երգել չգիտեն, Ժոֆին տեսնում է, որ նա միակը չէ ում ագելված է երգել։ Շուտով Ժոֆին հայտնում է իր պլանի մասին Լիզային։

Մրցույթի օրը երգչախումբը պատրաստվում է ելույթին։ Էրիկան երգելու հրահանգ է տալիս, բայց երեխաները սկսում են ցածր ձայնով շշնջալ երգի բառերը, ոչ ոք չի երգում։ Էրիկան զայրույթով լի հեռանում է բեմից, և երեխաները սկսում են երգել։

## Դերերում
* Դոկրա Գաշպարֆալվի՝ Ժոֆի
* Դորոտտյա Խաիշ՝ Լիզա (երգերը կատարում էր Ռեբեկ Ուոլտնը)
* Ժոֆիյա Սամոշի՝ Էրիկա''

Ֆիլմում նկարահանվել է Բակաց (քաղաք Բուդապեշտ) տարրական դպրոցի երգչախումբը։

## Նկարահանումներ
Քրիստոֆ Դեակը որպես հիմք վերցրել է շվեդացի ընկերոջից լսած պատմությունը։ 2012 թվականին գրվել է սցենարը, գործողությունները ի սկզբանե կարտարվում էին անգլիալեզու երկրում։ 2014 թվականին Դեակը փոխում է սցենարը և ԶԼՄ-ների ու հաղորդակցության Ազգային վարչությունից ստացավ ևս 8 միլիոն ֆորինտ (կարճամետրաժ և փորձառական ֆիլմերի առավելագույն գումար)։ Եվս 2 միլիոն ֆորինտ ստանում են կինոընկերություններ և կինոստուդիաներ վարձող պետական իշխանություններից։

Դոկրա Գաշպարֆալվիի և Դորոտտյա Խաիշի համար սա ֆիլմի դեբյուտ էր, այս դերի համար քասթինգին մասնակցել են ավելի քան 80 երխաներ։ Երգչախմբի անդամների քասթինգին մասնակցել է 5 դպրոցական երգչախումբ. Նկարահանումները տևեցին վեց օր, բայց մոնտաժը և հետընկարահանման զարգացումները ամբողջությամբ տևցին մեկ ամբողջ տարի։ 2015 թվականի աշնանը ֆիլմն արդեն պատրաստ էր։

## Նոմինացիաներ և մրցանակներ

Ինչպես նաև «Երգիր» ֆիլմը բացել է «Ազիանա» կարժամետրաժ ֆիլմերի 14-րդ փառատոնը Սեուլում։

## Ծանոթագրություններ

## Արտաքին հղումներ
* 
* 

Կատեգորիա:2016 դրամա ֆիլմեր
Կատեգորիա:2016 ֆիլմեր
Կատեգորիա:Հունգարական դրամա ֆիլմեր
Կատեգորիա:Հունգարական ֆիլմեր
Կատեգորիա:Հունգարերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 1991 թվականին
Վիշեգրադյան առաջին համագումար

**Վիշեգրադյան առաջին համագումար**, եվրոպական միապետների համագումար է, որը կայացել է՝ 1335 թվականի հոկտեմբերի վերջին և նոյեմբերին հունգարական Վիշեգրադ քաղաքում։ Նրան մասնակցում էին Արևելյան Եվրոպայի երեք միապետներ՝ Չեխիայի թագավոր Յան I-ը, Հունգարիայի թագավոր Կառլ I Ռոբերտը (հանդիպման նախաձեռնողը) և Լեհաստանի թագավոր  Կազիմիր III-ը։ Քննարկվում էր հակահաբսբուրգյան միություն ձևավորելու հարցը, ինչպես նաև, որ Յան I-ը հրաժարվեր լեհական թագի նկատմամբ հավակնություններից հօգուտ նրա, որ կճանաչվի չեխական ինքնուրույնությունը Սիլեզիայի նկատմամբ, և հավելյալ նա պետք է ստանար 20 հազար պրահյան գրոշ։

## Իրադարձությունների ընթացք

1300 թվականին Չեխիայի թագավոր Յան I-ը թագադրվեց և դարձավ լեհական թագավոր, որը առաջացրեց անհանգստություն լեհական կառավարող դինաստիայի՝ Պիաստների մոտ, քանի որ այսուհետ լեհական գահի հավակնորդներ էին դառնում Յան I-ի ժառանգորդները։ Այս կոնֆլիկտը հաղթահարելու համար միապետները սկսեցին բանակցություններ վարել համաձայնագիր կնքելու համար, իսկ որպես միջնորդ հանդես եկավ հունգարական թագավոր Կառլ I Ռոբերտը։

Այն բանից հետո, երբ մշակվեց այսպես ասված Տրենչենյան կոնվենցիան, 1335 թվականի աշնանը Վիշեգրադում տեղի ունեցավ երեք միապետների հանդիպում, որում չեխական թագավոր Յան I-ը հրաժարվեց լեհական գահի նկատմամբ հավակնություններից և ամբողջ Լեհաստանից, փոխարենը ստացավ ֆինանսական փոխհատուցում 20 հազար գրոշի չափով և ճանաչվեց չեխական գերակայությունը Սիլեզիա դքսության նկատմամբ։ Գլխավոր ձեռքբերումը եղավ երեք կողմերի միջև պաշտպանողական միության կնքումը ընդդեմ Հաբսբուրգների և ձեռք բերվեց համաձայնություն ստեղծել նոր առևտրային ճանապարհներ, որոնք կշրջանցեին Վիեննան։

## Հետևանքներ

* Մինչև 1742 թվականը Սիլեզիան գտնվում էր չեխական թագի ենթակայության տակ, մինչև չանցավ Պրուսիայի թագավորությանը, իսկ Լեհաստանի կազմում տարածքների մեծ մասը վերադարձավ միայն Երկրորդ համաշխարհային պատերազմից հետո (Սիլեզիայի մի փոքր մասը պատկանում է Չեխիայի Հանրապետությանը)։
* 1335 դեկտեմբերի 6-ին համաձայնագիրը կնքելուց հետո լեհական թագավոր Կազիմիր III-ի և Չեխիայի թագավոր Յան I-ի ժամանեցին Պրահա, որտեղ լեհական միապետը արժանացավ բազում  մեծարանքների, համաձայն տարեգրությունների։
* 1339 թվականին կայացավ Երկրորդ Վիշեգրադիան համագումարը, որում ընտրվեց Լեհաստանի նոր թագավոր։

## Տես նաև
* Վիշեգրադյան երկրորդ համագումար
* Վիշեգրադյան խումբ

## Գրականություն
* RÁCZ, György. Visegrád 1335 &#91;online&#93;.  Bratislava: International Visegrad Fund, 2009, [cit. 2013-08-02]. On-line book .      

Կատեգորիա:1335
Կատեգորիա:Լեհաստանի պատմություն
Կատեգորիա:Հունգարիայի պատմություն
Կատեգորիա:Չեխիայի պատմություն
Կատեգորիա:1335 Եվրոպայում
ՀՀ Ազգային ժողովի ընտրություններ, 1995

**ՀՀ ազգային ժողովի ընտրություններ 1995**, խորհրդարանական ընտրություններ Հայաստանում, որը տեղի է ունեցել 1995 թվականի հուլիսի 5-ին։ Մեծամասնական կարգով ընտրությունների II փուլը տեղի է ունեցել 1995 թվականի հուլիսի 29-ին։

Ընտրությունների արդյունքում ընտրվել են 190 պատգամավորներ, որոնցից 150-ը ընտրվել են մեծամասնական, իսկ 40-ը՝ համամասնական ընտրակարգով։

## Ընտրությունների արդյունքներ

*Հանրապետական բլոկ (Հայոց համազգային շարժումը հաղթել է 62 շրջաններում, Հայաստանի լիբերալ դեմոկրատական կուսակցությունը՝ 4 շրջաններում, Հայաստանի քրիստոնեա-դեմոկրատական միությունը՝ 1 շրջանում, Հայաստանի հանրապետական կուսակցությունը՝ 1 շրջանում) մասնակցել է մեծամասնական ընտրակարգով կազմակերպված ընտրություններին։
* Շամիրամ` կանանց կուսակցություն
* ԱԺՄ`Ազգային ժողովրդավարական միություն
* ԱԻՄ` Ազգային ինքնորոշում միավորում

## Խորհրդարանական խմբակցություններ

## Հայաստանի առաջին գումարման խորհրդարանի պատգամավորների ցանկ
: Բաբկեն Արարքցյան *խորհրդարանի խոսնակ*
: Կարապետ Ռուբինյան *փոխխոսնակ*
: Արա Սահակյան *փոխխոսնակ*
: Երջանիկ Աբգարյան
: Գագիկ Աբրահամյան
: Սուրեն Աբրահամյան
: Հովիկ Աբրահամյան
: Վարդան Այվազյան
: Սմբատ Այվազյան
: Բագրատ Ասատրյան
: Գրիգոր Ավագյան
: Սեյրան Ավագյան
: Սուքիաս Ավետիսյան
: Վարազդատ Ավոյան
: Մարատ Ալեքսանյան
: Ջեմմա Անանյան
: Կամո Արեյան
: Արմենակ Արմենակյան
: Ազատ Արշակյան
: Սերգեյ Բադալյան
: Վլադիմիր Բադալյան (պատգամավոր)
: Յուրի Բախշյան
: Արթուր Բաղդասարյան
: Վահրամ Բաղդասարյան
: Ստեփան Բարսեղյան
: Խաչատուր Բեզիրջյան
: Գալուստ Գամազյան
: Ժիրայր Գևորգյան
: Սամվել Գևորգյան
: Արտաշես Գեղամյան
: Մկրտիչ Գիմիշյան
: Արարատ Գոմցյան
: Վիկտոր Դալլաքյան
: Գևորգ Դավթյան
: Վլադիմիր Դարբինյան
: Արմեն Եղիազարյան
: Էդուարդ Եգորյան
: Ռոբերտ Ենգոյան
: Սերգո Երիցյան
: Դավիթ Զադոյան
: Վահան Զատիկյան
: Արամազդ Զաքարյան
: Իշխան Զաքարյան
: Ֆիրդուս Զաքարյան
: Գագիկ Թադևոսյան
: Հովհաննես Թոքմաջյան
: Հովհաննես Իգիթյան
: Տեր Հուսիկ Լազարյան
: Վիգեն Խաչատրյան
: Լյովիկ Խաչատրյան
: Սուրեն Խաչատրյան
: Վահագն Խաչատրյան
: Վարդան Խաչատրյան
: Ֆրունզե Խառատյան
: Արարատ Խրիմյան
: Վանդոս Կարագյոզյան
: Հարություն Կարագյոզյան
: Կարեն Կարապետյան
: Արմեն Կիրակոսյան
: Ալեքսան Հակոբյան
: Լեոնիդ Հակոբյան
: Հրանուշ Հակոբյան
: Վահագն Հակոբյան
: Մելս Հակոբյան
: Ռուբիկ Հակոբյան
: Վարդգես Հայոցյան
: Պարույր Հայրիկյան
: Ալբերտ Հերոյան
: Դավիթ Հարությունյան
: Խոսրով Հարությունյան
: Հովհաննես Հովհաննիսյան
: Գեղամ Ղարիբջանյան
: Դավիթ Մաթևոսյան
: Մյասնիկ Մալխասյան
: Պետրոս Մակեյան
: Անդրանիկ Մանուկյան
: Արամ Մանուկյան
: Պանդուխտ Մանուկյան
: Վազգեն Մանուկյան
: Շողեր Մաթևոսյան
: Անդրանիկ Մարգարյան
: Արմեն Մարտիրոսյան
: Ռազմիկ Մարտիրոսյան
: Այդին Մորիկյան
: Սասուն Միքայելյան
: Արամ Մկրտչյան
: Հերմինե Նաղդալյան
: Գագիկ Ներսիսյան
: Սեդրակ Հովհաննիսյան
: Դավիթ Շահնազարյան
: Աշոտ Ոսկանյան
: Աշոտ Նավասարդյան
: Ռաֆայել Պապայան
: Գագիկ Պողոսյան
: Արշակ Սադոյան
: Գալուստ Սահակյան
: Խորեն Սարգսյան
: Ֆադեյ Սարգսյան
: Կտրիճ Սարգսյան
: Գայանե Սարուխանյան
: Մհեր Սեդրակյան
: Էռնեստ Սողոմոնյան
: Արտաշես Թումանյան
: Դավիթ Վարդանյան
: Մանուկ Վարդանյան
: Միքայել Վարդանյան
: Յուրի Վարդանյան
: Մերուժան Տեր-Գուլանյան
: Շավարշ Քոչարյան
: Արտյոմ Քուշկյան

## Ծանոթագրություններ

Կատեգորիա:1995 Հայաստանում
Պալեոստոմ

**Պալեոստոմ** (), լիճ Վրաստանի Գուրիա և Սամեգրելո-Զեմո Սվանեթ մարզերում տարածվող Կոլխիդայի դաշտավայրում։

Այն իրենից ներկայացնում է առավելապես ծանծաղուտ ընդարձակ գետաբերան։ Այստեղ է թափվում Պիչորա գետը։ Դուրս է հոսում լճից Կապարչա գետի վտակը, որն էլ թափվում է Սև ծով։ Լճի ափին է տեղակայված Փոթի քաղաքը։

Լճի մակերեսը կազմում է 18․2 կմ²։ Միջին խորությունը 2,6 մ է, առավելագույնը 3,2 մ։ Բարձրությունը ծովի մակարդակից կազմում է՝ 0,3 մ։ Մինչև 1933 թվականը լիճը եղել է քաղցրահամ, իսկ ավելի ուշ այն վերածվեց ծովալճակի, որի ջրերը քաղցրահամ են դառնում միայն գետերի վարարումների ժամանակ։

Լիճը գտնվում է Կոլխիդայի արգելոցի սահմաններում։

1961 թվականին հնէաբանները լճի հատակում հայտնաբերել են  II-րդ հազարամյակի բնակավայրի հետքեր։ Տվյալ տարածքը հավանաբար հանդիսանում է Ֆասիս քաղաքի տեղակայման վայրը։

* 1963 թվականին կինոռեժիսոր  Սեմյոն Դոլիձեն նկարեց «Պալեոստոմի» ֆիլմը։

## Ծանոթագրություններ

## Արտաքին հղումներ
* 
* Подводная археология в озере Палеостоми

Կատեգորիա:Սև ծովի ավազանի գետեր
Դյուժոն Ստերլինգ

**Դյուժոն Ստերլինգ** (, ), անգլիացի պրոֆեսիոնալ ֆուտբոլիստ։ Ներկայումս Չելսիից վարձավճարով հանդես է գալիս Ուիգան Ատլետիկի կազմում։ Խաղում է աջ պաշտպանի դիրքում։ Նա ազգակցական կապ չունի Ռահիմ Ստերլինգի հետ։

## Ակումբային կարիերա
### Չելսի
Ստերլինգը Չելսիի ակադեմիայի սան է։ Իր դեբյուտը մինչև 19 տարեկանների թիմում նշեց 2014 թվականի դեկտեմբերի 10-ին՝ ՈՒԵՖԱ Երիտասարդական գավաթի Սպորտինգ Լիսաբոնի դեմ խաղում։ Թեև ներկայումս Ստերլինգը խաղում է եզրային պաշտպանի դիրքում, կարիերայի սկզբում նա հանդես էր գալիս որպես եզրային վինգեր կամ կենտրոնական հարձակվող։ Ստերլինգը գոլի հեղինակ դարձավ 2015-16 մրցաշրջանի Անգլիայի երիտասարդական գավաթի կիսաեզրափակչում և եզրափակչում՝ օգնելով Չելսիին հաղթել առաջնությունը, ինչից հետո նա տեղափոխվեց ակումբի մինչև 23 տարեկանների թիմ։ 2016-17 մրցաշրջանում նա այդ թիմի կազմում անցկացրեց 24 հանդիպում՝ դառնալով 4 գոլի հեղինակ։ 2016 թվականի հոկտեմբերին Ստերլինգը կնքեց իր առաջին պրոֆեսիոնալ պայմանագիրը Չելսիի հետ։ Իր պրոֆեսիոնալ դեբյուտը Ստերլինգը նշեց 2017 թվականի սեպտեմբերի 20-ին՝ Նոթինգհեմ Ֆորեստի դեմ խաղում։ Նոյեմբերին նա 4․5 տարով երկարաձգեց պայմանագիրը Չելսիի հետ։

2018 թվականի հունիսի 27-ին Ստերլինգը 1 տարվա վարձավճարով տեղափոխվեց Քովենթրի Սիթիին։ Իր դեբյուտը ակումբի կազմում նշեց օգոստոսի 4-ին՝ Սկանտորպ Յունայթեդի դեմ խաղում։ Քովենթրի Սիթիի կազմում Ստերլինգը անցկացրեց 40 հանդիպում՝ դառնալով 5 գոլային փոխանցման հեղինակ։ 2019 թվականի օգոստոսի 1-ին անգլիացին վարձավճարով միացավ Ուիգան Ատլետիկին։ Իր դեբյուտը նշեց օգոստոսի 13-ին՝ թիմի մեկնարկային կազմում խաղադաշտ դուրս գալով Անգլիայի լիգայի գավաթի Ստոկ Սիթիի դեմ խաղում։

## Միջազգային կարիերա
Ստերլինգը ներկայացրել է Անգլիան տարբեր տարիքային երիտասարդական հավաքականներում։ Մինչև 17 տարեկանների հավաքականի կազմում նա մասնակցեց 2016 թվականի Եվրոպայի առաջնությանը՝ ընդգրկվելով մրցաշարի խորհրդանշական հավաքականում։ 2017 թվականին Ստերլինգը մասնակցեց Եվրոպայի մինչև 19 տարեկանների առաջնությանը՝ օգնելով իր թիմին հաղթել մրցաշարը և ընդգրկվելով առաջնության խորհրդանշական հավաքականում։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 7-ի դրությամբ*

## Նվաճումներ
### Ակումբային
; Չելսի
* Անգլիայի երիտասարդական գավաթ. 2015–16, 2016–17
* ՈՒԵՖԱ Երիտասարդական գավաթ. 2014–15, 2015–16
* Պրեմիեր Լիգա Մ18. 2016–17

### Միջազգային
; Անգլիա Մ19
* ՈՒԵՖԱ Եվրոպայի Մ19 առաջնություն. 2017

### Անհատական
* Եվրոպայի Մ17 առաջնության խորհրդանշական հավաքական. 2016
* Եվրոպայի Մ19 առաջնության խորհրդանշական հավաքական. 2017

## Ծանոթագրություններ

## Արտաքին հղումներ
* Ստերլինգի պաշտոնական Տվիտերի էջը
* Ստերլինգի պաշտոնական Ինստագրամի էջը
* Ստերլինգը transfermarkt-ում
* Ստերլինգը soccerbase.com-ում
* Ստերլինգը WhoScored.com կայքում
* Ստերլինգը Չելսիի պաշտոնական կայքում
* Ստերլինգը Ուիգան Ատլետիկի պաշտոնական կայքում
* Ստերլինգը Պրեմիեր Լիգայի պաշտոնական կայքում
* Ստերլինգը ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Քովենթրի Սիթիի ֆուտբոլիստներ